 Ìkọlù Benue: Ẹmí 24 tún bọ sọwọ darandaran Ọpọ òkú ló ti sùn láti ọwọ darandaran Ipe naa waye lọjọbọ níbi ìjókòó ilé asòfin àpapọ ní ìlu Abuja. Wọn bèèrè pé káwọn ọmọogun máa wà ní sẹpẹ láwọn agbègbè tí ìkọlù ti máa ń wáyé lemọlemọ. Bákannáà ni wọn ń bèèrè pé kí ìjọba àpapọ kéde àwọn darandaran gẹgẹ bíi adúnkookò mọni nítorí pé ó lé ní ẹmí èèyàn mẹrìnlélógún míì tó tún bọ sọwọ àwọn afurasí darandaran naa lásìkò àkọtun ìkọlù míì tó wáyé ní ìpínlẹ Benue lọjọ kejì àti ìkẹrin osù kẹrin, bẹẹ si ni ọpọ èèyàn tún ti di àwátì. Ojoojumọ ni ẹmi ọpọ eeyan nbọ ninu ikọlu awọn darandaran lorilẹede Naijiria Àwọn asojú-sòfin náà tún wá ń kọminú lórí bí wọn se fòpin sí ìgbàródan àwọn ológun nínú isẹ Operation Cat Race ni ìpínlẹ Benue, nígbàtí wọn fi ọsẹ díẹ kún ìgbàródan àwọn ológun náà ní ìpínlẹ Taraba. Àwọn iròyin tì ẹ leè ní ìfẹ síí: Nígbà tó ń gbarata lórí ìsẹlẹ yìí, Asòfin Dickson Takighir sọ pé agbègbè Ikyon, Semaka, Asom, Babanruwa, Udei, Umenger àti Agasha ni wọn kọlù, sùgbọn àwọn darandaran náà, tí ẹnu kò sìn lára wọn náà, tún ti gẹgùn sí Nzorov, nígbaradì láti kọlu Gbajimba, tó wà níjọba ìbílẹ Guma. A fẹ kí àwùjọ àgbáyé dìde láti ràn wá lọwọ Lọwọlọwọ báyìí, àwọn agbégbọn darandaran náà ti gbàkóso agbègbè Sengev, Mbakyondo àti Mbapa, a sì ń késí ìjọba àpapọ àti àwùjọ àgbáyé láti dìde sí ọrọ yìí, kó tó bọwọ sórí. Bákannáà ni wọn ń fẹ ètò ìrànwọ tó péye fún àwọn èèyàn tí kò nílé lórí mọ ní ibùdó ogunléndé tó wà ní ìpínlẹ náà. : Àwọn asojú-sòfin láti ìpínlẹ Benue ti ké gbàjarè lórí àkọtun ìkọlù darandaran tó ń wáyé ní ìpínlẹ náà. 